CELEX: 22000A1011(01)
Language: mt
Date: 2000-10-19 00:00:00
Title: Ftehim bejn il-Komunità Ewropea u r-Renju tan-Norveġja dwar il-parteċipazzjoni tan-Norveġja fix-xogħol taċ-Ċentru Ewropew tal-Monitoraġġ tad-Drogi u l-Vizzju tad-Droga

Avviż Legali Importanti

|

22000A1011(01)

Official Journal L 257 , 11/10/2000 P. 0024 - 0026

		Ftehimbejn il-Komunità Ewropea u r-Renju tan-Norveġja dwar il-parteċipazzjoni tan-Norveġja fix-xogħol taċ-Ċentru Ewropew tal-Monitoraġġ tad-Drogi u l-Vizzju tad-DrogaIL-PARTIJIET KONTRAENTI,Konxji mill-ħtieġa għall-koperazzjoni internazzjonali sabiex jiġu miġġielda t-theddida tad-drogi u l-vizzju tad-droga fis-soċjetà,Filwaqt li jaffermaw mill-ġdid ir-rabtiet kulturali, kummerċjali u soċjali mill-qrib ħafna stabbiliti storikament bejn l-Unjoni Ewropea u n-Norveġja, b'mod speċjali r-rabtiet ekonomiċi, politiċi u ġuridiċi stabbiliti permezz tal-Ftehim dwar iż-Żona Ekonomika Ewropea,Filwaqt li jikkunsidraw illi l-Komunità Ewropea kkonkludiet, bid-Deċiżjoni 90/61/KEE [1], il-Konvenzjoni tan-Nazzjonijiet Uniti kontra l-Kummerċ Illeċitu fid-Drogi Narkotiċi u s-Sustanzi Psikotropiċi, minn issa 'l quddiem imsejħa l-"Konvenzjoni ta' Vjenna", u ddepożitat dikjarazzjoni ta' kompetenza li tirrigwarda l-Artikolu 27 tagħha [2], u filwaqt li tikkunsidra illi n-Norveġja rratifikat il-Konvenzjoni ta' Vjenna ta' l-14 ta' Novembru 1994,Filwaqt li tikkunsidra illi l-Komunità Ewropea stabbiliet, bir-Regolament tl-Kunsill (KEE) Nru 302/93 [3] ("ir-Regolament"), iċ-Ċentru Ewropew tal-Monitoraġġ tad-Drogi u l-Vizzju tad-Drogi ("iċ-Ċentru"),Billi:(1) Ir-Regolament jipprovdi fl-Artikolu 13 illi ċ-Ċentru għandu jkun miftuħ għall-parteċipazzjoni ta' dawk il-pajjiżi mhux Komunitarji li jaqsmu l-interessi Komunitarji u dawk ta' l-Istati Membri tagħha; billi n-Norveġja għamlet talba biex tipparteċipa.(2) In-Norveġja tieħu sehem fl-għanijiet stabbiliti għaċ-Ċentru fir-Regolament.(3) In-Norveġja tissottoskrivi għad-deskrizzjoni tal-kompiti taċ-Ċentru u tal-metodu tiegħu tax-xogħol u taż-żoni tal-prijorità kif deskritti fir-Regolament.(4) Fin-Norveġja teżisti istituzzjoni xierqa sabiex tiġi marbuta man-network Ewropew tat-tagħrif dwar id-drogi u l-vizzju tad-droga.IDDEĊIDEW LI JIKKONKLUDU L-FTEHIM LI ĠEJ:Artikolu 1In-Norveġja għandha tipparteċipa bis-sħiħ fix-xogħol taċ-Ċentru, fuq it-termini ddikjarati f'dan il-Ftehim.Artikolu 2In-network Ewropew tat-tagħrif dwar id-drogi u l-vizzju tad-droga (Reitox)1. In-Norveġja għandha tiġi marbuta man-network Ewropew tat-tagħrif dwar id-drogi u l-vizzju tad-droga (Reitox).2. In-Norveġja għandha tinnotifika liċ-Ċentru l-elementi ewliena tan-network tagħha tat-tagħrif fi żmien 28 jum mid-dħul fis-seħħ ta' dan il-Ftehim, inklużi ċ-ċentru tagħha tal-monitoraġġ, u l-isem ta' kull ċentru ieħor speċjalizzat li jista' jagħmel kontribuzzjoni siewja lix-xogħol taċ-Ċentru.3. Għandu jiġi nnominat ċentru speċjalizzat fin-Noreveġja bħala l-punt fokali nazzjonali bid-deċiżjoni unanima tal-Bord tal-Ġestjoni.Artikolu 3Il-Bord tal-ĠestjoniIl-Bord tal-Ġestjoni taċ-Ċentru għandu jistieden rappreżentant tan-Norveġjia biex jieħu sehem fil-laqgħat tiegħu. Ir-rappreżentant għandu jipparteċipa bis-sħiħ mingħajr id-dritt tal-vot. Madankollu, il-Bord tal-Ġestjoni jista' eċċezzjonalment isejjaħ laqgħa ristretta għar-rappreżentanti ta' l-Istati Membri u tal-Kummissjoni Ewropea dwar kwistjonijiet partikolari għall-Komunità u l-Istati Membri tagħha.Il-Bord tal-Ġestjoni, f'sessjoni mar-rappreżentanti tan-Norveġja, irid jistabbilixxi l-arranġamenti ddettaljati li jirrigwardaw il-parteċipazzjoni tan-Norveġja fix-xogħol taċ-Ċentru.Artikolu 4Il-Kumitat XjentifikuIl-Bord tal-Ġestjoni taċ-Ċentru għandu jistieden rappreżentant tan-Norveġja biex jipparteċipa bis-sħiħ fil-laqgħat tal-Kumitat Xjentifiku mingħajr id-dritt għall-vot.Artikolu 5Il-budgetIn-Noreveġja se tagħmel ħlas liċ-Ċentru ekwivalenti għal 5,5 % tas-sussidju ta' l-Unjoni Ewropea bl-esklużjoni tas-sussidju għall-punti fokali Nazzjonali tan-network Reitox.Artikolu 6Il-protezzjoni u l-kunfidenzjalità ta' l-informazzjoni1. Meta fuq il-bażi ta' dan il-Ftehim, tiġi mressqa informazzjoni personali miċ-Ċentru li ma tgħinx li jiġu identifikati l-persuni naturali lill-awtoritajiet Norveġiżi skond il-liġijiet nazzjonali, din l-informazzjoni tista' tintuża biss għall-għan iddikjarat u skond il-kondizzjonijiet stabbiliti mill-awtorità li tibgħatha.2. L-informazzjoni fuq id-drogi u l-vizzju tad-drogi pprovduta lil-awtoritajiet Norveġiżi miċ-Ċentru tista' tiġu ppubblikata bla ħsara għall-konformità mar-regoli Komunitarji u Norveġiżi dwar it-tixrid u l-kunfidenzjalità tat-tagħrif. L-informazzjoni personali ma tistax tiġi ppubblikata jew magħmula aċċessibbli għall-pubbliku.3. Ċentri speċjalizzati nnominati fin-Norveġja ma għandhom ikunu taħt l-ebda obbligu li jipprovdu tagħrif ikklassifikat bħala kunfidenzjali skond il-leġislazzjoni Norveġiża.4. F'relazzjoni ma' l-informazzjoni fornita mill-awtoritajiet Norveġiżi liċ-Ċentru, dan ta' l-aħħar irid ikun marbut bir-regoli sabbiliti fl-Artikolu 6 tar-Regolament.Artikolu 7L-istatus legali:Iċ-Ċentru għandu jkollu personalità legali taħt il-liġijiet Norveġiżi u għandu jgawdi fin-Norveġja l-kapaċità legali l-iktar estensiva mogħtija lill-persuni legali taħt il-liġijiet Norveġiżi.Artikolu 8Il-lijabbiltàIl-lijabbiltà taċ-Ċentru għandha tiġi rregolata bir-regoli stabbiliti fl-Artikolu 16 tar-Regolament.Artikolu 9Il-Qorti tal-ĠustizzjaIn-Norveġja tirrikonoxxi l-ġurisdizzjoni tal-Qorti tal-Ġustizzja tal-Komunitajiet Ewropej fuq iċ-Ċentru, kif stabbilit fl-Artikolu 17 tar-Regolament.Artikolu 10Il-privileġġiIn-Norveġja għandha tikkonċedi liċ-Ċentru privileġġi u immunitajiet ekwivalenti għal dawk li jinsabu fil-Protokoll dwar il-Privileġġi u l-Immunitajiet tal-Komunitajiet Ewropej.Artikolu 11Ir-regolamenti tal-personalBħala deroga mill-Artikolu 12(2)(a) tal-Kondizzjonijiet tax-xogħol ta' l-impjegati l-oħra tal-Komunitajiet Ewropej, iċ-ċittadini Norveġiżi li jgawdu d-drittijiet sħaħ tagħhom bħala ċittadini jistgħu jiġu impjegati taħt kuntratt mid-Direttur Eżekuttiv taċ-Ċentru.Artikolu 12Id-Dħul fis-seħħDan il-Ftehim għandu jidħol is-seħħ fl-ewwel jum tat-tieni xahar wara d-data ta' meta tiġi rċevuta n-nota diplomatika ta' din ta' l-aħħar li tikkonfema illi ġew imwettqa l-ħtiġiet legali tal-Parti Kontraenti rispettiva li tirrigwarda d-dħul fis-seħħ tal-Ftehim.Artikolu 13Il-validità u t-terminazzjoni1. Dan il-Ftehim huwa konkluż għal perjodu taż-żmien mingħajr limitu.2. Il-waħda jew l-oħra miż-żewġ Partijiet Kontraenti tista' tirrinunzja għal dan il-Ftehim b'notifika bil-miktub lill-Parti Kontraenti l-oħra. Dan il-Ftehim għandu jtemm milli jibqa' fis-seħħ 12-il xahar wara d-data ta' din in-notifika.[1] ĠU L 326, ta' l-24.11.1991, p. 56.[2] ĠU L 326, ta' l-24.11.1991, p. 57.[3] ĠU L 36, tat-12.2.1993, p. 1.--------------------------------------------------Dikjarazzjoni mill-Kummissjoni tal-Komunitajiet EwropejIl-Kummissjoni tistieden liċ-Ċentru Ewropew ta' Monitoraġġ dwar id-Drogi u d-Dipendenza fuq id-Drogi, waqt il-preparazzjoni ta' l-estimi, biex tqis bis-sħiħ il-konsiderazzjonijiet magħmula min-Norveġja dwar il-kontribuzzjoni tagħha stess.--------------------------------------------------